CELEX: 51995PC0135
Language: da
Date: 1995-05-11
Title: Forslag til Rådets forordning (EF) om ændring af Rådets forordning (EØF) nr. 1973/92 om oprettelse af et finansielt instrument for miljøet (LIFE)

Avis juridique important

|

51995PC0135

Forslag til Rådets forordning (EF) om ændring af Rådets forordning (EØF) nr. 1973/92 om oprettelse af et finansielt instrument for miljøet (LIFE)  /* KOM/95/135 ENDEL - SYN 95/0093 */  

EF-Tidende nr. C 184 af 18/07/1995 s. 0012

Forslag til Rådets forordning (EF) om ændring af Rådets forordning (EØF) nr. 1973/92 om oprettelse af et finansielt instrument for miljøet (LIFE) (95/C 184/07) (Tekst af betydning for EØS) KOM(95) 135 endelig - 95/0093(SYN)(Forelagt af Kommissionen den 11. maj 1995)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 130 S, stk. 1,under henvisning til forslag fra Kommissionen,i samarbejde med Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Det finansielle instrument for miljøet, LIFE, gennemføres i etaper, og første etape udløber den 31. december 1995;i artikel 14, stk. 1, i Rådets forordning (EØF) nr. 1973/92 af 21. maj 1992 om oprettelse af et finansielt instrument for miljøet (LIFE) (1) hedder det, at Kommissionen fremsætter forslag til de eventuelle tilpasninger, der skal foretages med henblik på aktionens videreførelse efter første etape;da LIFE har ydet et positivt bidrag til virkeliggørelsen af Fællesskabets miljøpolitiske målsætninger, bør der gennemføres en yderligere etape på fire år, frem til den 31. december 1999;erfaringerne med LIFE i den første etape har vist, at indsatsen bør koncentreres ved at mindske antallet af aktionsområder, hvortil der kan ydes fællesskabsstøtte, og ved at forenkle forvaltningsprocedurerne og opstille klarere kriterier for udvælgelse og evaluering af disse aktioner;gennemførelsesbestemmelserne for LIFE bør derfor - i overensstemmelse med nærhedprincippet - gøres mere effektive og gennemsigtige;i tillægsprotokoller til Europaaftalerne mellem Fællesskabet og visse lande i Central- og Østeuropa fastsættes det, at disse lande kan deltage i fællesskabsprogrammer, bl.a. på miljøområdet -UDSTEDT FØLGENDE FORORDNING:Artikel 1 Der foretages følgende ændringer i forordning (EØF) nr. 1973/92:1) Artikel 1 affattes således:»Artikel 1Der oprettes at finansielt instrument for miljøet, i det følgende benævnt LIFE.Det generelle sigte med LIFE er at bidrage til udviklingen og gennemførelsen af Fællesskabets politik og retsforskrifter på miljøområdet.«2) Artikel 2 affattes således:»Artikel 2Der kan ydes finansiel støtte fra LIFE til følgende aktioner:1) For Fællesskabets vedkommende:1.1. Aktioner med sigte på naturbeskyttelse:Foranstaltninger til gennemførelse af Rådets direktiv 79/409/EØF af 2. april 1979 om beskyttelse af vilde fugle og Rådets direktiv 92/43/EØF af 21. maj 1992 om bevaring af naturtyper samt af vilde dyr og planter og, navnlig, det europæiske net Natura 20001.2. Andre aktioner til gennemførelse af Fællesskabets miljøpolitik:a) Forberedende aktioner og støtteaktioner, der tager sigte på at fremme gennemførelsen af Fællesskabets forskrifter ved at effektivisere miljøorienterede strukturelle foranstaltniner på de prioriterede områder, hvor disse foranstaltninger gennemføres, nemlig:- beskyttelse af kystområder og rationel forvaltning af disse- reduktion af industriaffald, navnlig giftigt og farligt affald, herunder genetablering af forurenede områder- beskyttelse af vandmiljøet, herunder behandling af spildevandb) Demonstrationsprojekter, tilskyndelsesaktioner og aktioner i form af faglig bistand til lokalsamfund med sigte på at integrere miljøet i fysisk planlægningc) Innovative aktioner og demonstrationsaktioner til fremme af bæredydgtig udvikling på det industrielle område, f.eks. projekter, der tager sigte på at afprøve den økonomiske gennemførlighed af renere teknologi, at sikre passende miljøuddannelse til gennemførelse af denne teknologi og at fremme miljørevision, miljømærkning osv.2) Til fordel for tredjelandene i Middelhavsområdet og landene med kyststrækning ud til Østersøen bortset fra de lande i Central- og Østeuropa, som har undertegnet associeringsaftaler med Den Europæiske Union:a) Faglig bistand til administrative strukturer på miljøområdet og til etablering af miljøpolitikker og -handlingsprogrammerb) Demonstrationsaktioner til fremme af bæredygtig udvikling3) Ledsageforanstaltninger, der gennemføres på Kommissionens initiativ med sigte på analyse, evaluering eller fremme af de i stk. 1 og 2 omhandlede aktioner, samt videreformidling af oplysninger herom.«3) Artikel 3 udgår.4) Artikel 7 affattes således:»Artikel 71. LIFE gennemføres i etaper. Anden etape udløber den 31. december 1999.2. Budgetmyndigheden fastlægger de disponible bevillinger for hvert regnskabsår.«5) Artikel 8 affattes således:»Artikel 81. Satserne for Fællesskabets støtte til hvert af de i artikel 2 omhandlede aktionsområder udgør:a) 46 % til aktioner, der gennemføres på det i artikel 2, punkt 1, nr. 1.1, omhandlede områdeb) 46 % til aktioner, der gennemføres på det i artikel 2, punkt 1, nr. 1.2, omhandlede områdec) 5 % til de i artikel 2, punkt 2, omhandlede aktionerd) 3 % til de i artikel 2, punkt 3, omhandlede aktioner.2. Satsen for fællesskabsstøtten til de i artikel 2, punkt 1, omhandlede aktioner udgør normalt 50 % af de støtteberettigede omkostninger.Satsen udgør dog:- 30 % af omkostningerne ved projekter, der skaber betydelige indtægter- undtagelsesvis højst 75 % af omkostningerne ved aktioner, der gennemføres i Det Europæiske Fællesskab, og som vedrører prioriterede naturtyper eller arter som omhandlet i direktiv 92/43/EØF eller udryddelsestruede fuglebestande.3. Fællesskabets støtte til aktioner i form af faglig bistand, som omhandlet i artikel 2, punkt 2, og til ledsageforanstaltninger, som omhandlet i artikel 2, punkt 3, udgør højst 100 % af omkostningerne ved disse aktioner.«6) I artikel 9 foretages følgende ændringer:- Stk. 1 affattes således:»1. Medlemsstaterne sender Kommissionen forslag til aktioner, der skal finansieres. Når der er tale om aktioner, hvori flere medlemsstater er inddraget, fremsendes forslaget af den myndighed eller det organ, der står for samordning af aktionen.«- Stk. 4 affattes således:»4. Kommissionen underretter medlemsstaterne om indholdet af de forslag, den modtager som led i interessetilkendegivelser, og om ansøgningerne fra tredjelande.«- Stk. 5 affattes således:»5. Bortset fra de i artikel 2, punkt 1, litra a), omhandlede aktioner, som er underkastet proceduren i artikel 21 i direktiv 92/43/EØF, godkendes de aktioner, der skal have støtte fra LIFE, efter fremgangsmåden i artikel 13.Derefter:- træffer Kommissionen, for så vidt angår projekter, der skal gennemføres i Det Europæiske Fællesskab, en rammebeslutning rettet til medlemsstaterne om de forslag, der er udvalgt, og individuelle beslutninger om de enkelte projekter rettet til de pågældende modtagere- indgås der, for så vidt angår projekter, der skal gennemføres i tredjelande, en kontrakt eller aftale, som fastsætter parternes rettigheder og pligter, med de støttemodtagere, der skal gennemføre aktionen.«- Stk. 6 udgår.7) Som artikel 9a indsættes:»Artikel 9a1. Aktioner, hvortil der ansøges om finansiel støtte, skal opfylde følgende kriterier:a) De er af betydning for Fællesskabet, bl.a.- som følge af de pågældende levesteder eller arter- fordi de løser et i Fællesskabet hyppigt forekommende problemb) De bidrager mærkbart til gennemførelsen af Fællesskabets politik, især ved at fremme tværnationale løsninger eller løsninger, der dækker et biogeografisk områdec) Hvad angår projekter til naturbevaring gælder følgende:De tager sigte på lokaliteter, der er foreslået af en medlemsstat i medfør af artikel 4 i direktiv 92/43/EØF, eller områder, der er beskyttet i medfør af artikel 4 i direktiv 79/409/EØF, eller arter, der er opført i henholdsvis bilag II og I i disse to direktiver.d) Hvad navnlig angår demonstrationsprojekter, tilskyndelsesaktioner og aktioner i form af faglig bistand, gælder følgende:- de har innovativ og eksemplarisk værdi og betyder et fremskridt i forhold til den nuværende situation eller teknikkens stade- de kan bidrage til større udbredelse og anvendelse af miljøvenlige fremgangsmåder eller teknologier- de tager sigte på udvikling og overførsel af værdifuld knowhow, der kan udnyttes i identiske eller lignende situationer- de udviser et tilfredsstillende costbenefitforhold og giver om muligt sikkerhed for økonomisk levedygtighed- de overholder betingelserne for gennemførelse af forureneren betaler-princippet.2. Ansøgningerne skal opfylde følgende betingelser:a) De må kun omfatte undersøgelser og foranstaltninger til overførsel af den indhentede viden, hvis disse aktiviteter bidrager direkte til virkeliggørelse af målet med den aktion, hvortil der ydes støtte.b) Bortset fra de i artikel 2, punkt 1, omhandlede projekter, må de ikke omfatte:- udgifter til investeringer i tunge infrastrukturer eller i ikke-innovative, strukturelle foranstaltninger- forsknings- og udviklingsaktiviteter, der er dækket af rammeprogrammet- aktiviteter, som allerede er afprøvet i industriel målestok.c) Ved projekter til fremme af renere teknologi og indtægtsskabende projekter skal det finansielle bidrag fra investors side mindst svare til fællesskabsstøtten.3. Ansøgninger, der ikke opfylder kriterierne i stk. 1, afvises og er derfor udelukket fra den i denne forordning fastsatte evalueringsprocedure. Der ydes ikke støtte til udgifter, der ikke opfylder betingelserne i stk. 2.«8) I Artikel 12, stk. 4, udgår sidste punktum, der begynder med: »Hvert andet år . . .«.9) I artikel 13, andet afsnit, udgår ordene: »Med forbehold af bestemmelserne i artikel 8 i direktiv 92/43/EØF«.10) Som artikel 13a indsættes:»Artikel 13aLIFE er åben for deltagelse fra de associerede lande i Central- og Østeuropa, i overensstemmelse med betingelserne i de tillægsprotokoller til associeringsaftalerne vedrørende deltagelse i fællesskabsprogrammerne, (der skal indgås) (der er indgået) med disse lande.«11) Artikel 14 affattes således:»Artikel 14Senest den 31. december 1998 forelægger Kommissionen en rapport for Europa-Parlamentet og Rådet med status over anvendelsen af forordningen samt om udnyttelsen af bevillingerne og fremsætter forslag til de eventuelle tilpasninger, der skal foretages med henblik på aktionens videreførelse efter anden etape.Rådet træffer, på forslag af Kommissionen og med kvalificeret flertal, afgørelse om iværksættelsen af tredje etape fra 1. januar 2000.«12) Som artikel 14a indsættes:»Artikel 14aAnsøgninger om finansiel støtte til aktioner, som ikke har modtaget støtte som følge af utilstrækkelige budgetmidler i 1995, kan behandles i henhold til denne forordning og de heri fastsatte betingelser som led i regnskabsåret 1996.«13) Bilaget »De i artikel 2, punkt 1, nævnte aktionsområder og vejledende fordeling af de i artikel 7, stk. 4, nævnte midler« udgår.Artikel 2 Denne forordning træder i kraft dagen efter offentliggørelsen i De Europæiske Fællesskabers Tidende.(1) EFT nr. L 206 af 22. 7. 1992, s. 1.